 Jeshi la Polisi mkoani Njombe linamshikilia kijana Josephat Mtega (24) mkazi wa mtaa wa Ramadhani mkoani humo kwa tuhuma za kumsababishia kifo mkewe Angelina Sanga (24).Kamanda wa Polisi mkoani humo Hamis Issa ameeleza kuwa Mtega alimpiga mkewe na kumsababishia majeraha makubwa mwilini ambayo ndiyo yalipelekea kifo chake.Amewaeleza waandishi wa habari kuwa baada ya ugomvi huo, mwanamke huyo alifikishwa Hospitali ya Ikonda iliyopo wilayani Makete akiwa amevunjika mkono na sehemu kubwa ya mwili wake ikiwa imejeruhiwa vibaya.Kamanda Issa amesema Jeshi la Polisi linaendelea na uchunguzi wa kesi hiyo huku taratibu za kisheria zikiendelea.